Diari Oficial de la Generalitat Valenciana


Sumari del DOGV 3605, del 15-10-1999 (1999/8730)

DECRET 168/1999, de 5 d'octubre, del Govern Valencià, pel qual s'accepta la cessió gratuïta de la propietat d'un immoble, situat al polígon Accés Ademús, barri de la Coma, de Paterna, destinat a la construcció d'un consultori auxiliar o qualsevol ús sanitari públic, realitzada per l'ajuntament d'aquest municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/10/05/168/dof/vci/html**

### Dades del document

Número de DOGV
:   3605

Data del DOGV
:   15-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8730


Data del document
:   05-10-1999

Organisme emissor
:   Conselleria d'Economia i Hisenda

Tipus de document
:   Decret

Descriptors 

:   * Paterna
    * cultura regional
    * propietat immobiliària

DECRET 168/1999, de 5 d'octubre, del Govern Valencià, pel qual s'accepta la cessió gratuïta de la propietat d'un immoble, situat al polígon Accés Ademús, barri de la Coma, de Paterna, destinat a la construcció d'un consultori auxiliar o qualsevol ús sanitari públic, realitzada per l'ajuntament d'aquest municipi. [1999/M8730]
  
L'Ajuntament de Paterna, en sessió plenària del dia 27 d'octubre de 1994, rectificada quant al fi de la cessió per acord plenari adoptat el dia 25 de febrer de 1999, acordà la cessió gratuïta a la Generalitat Valenciana de l'immoble de la seua propietat, de mil vint metres quadrats (1.020 m²) de superfície, situat al polígon Accés Ademús, barri de la Coma, de Paterna.
  
A proposta de la Conselleria de Sanitat, s'iniciaren els tràmits legals oportuns per a la formalització de la cessió i acceptació gratuïta de l'immoble.
  
La cessió es realitza amb la finalitat de destinar l'immoble a la construcció d'un consultori auxiliar o qualsevol ús sanitari públic que determine la Conselleria de Sanitat, i s'haurà de construir el centre en el termini de cinc anys i mantenir-ne la destinació durant els 30 anys següents, tal com estableix l'article 111 del Reglament de Béns de les Entitats Locals.
  
L'article 20 de la Llei 3/1986, de 24 d'octubre, de Patrimoni de la Generalitat Valenciana, estableix que la Generalitat podrà adquirir béns i drets pels títols reconeguts per l'ordenament jurídic, i l'article 22 d'aquesta llei atribueix la competència per a l'acceptació de donacions al Govern Valencià.
  
Per això, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 5 d'octubre de 1999,
  
DECRETE
  
Article 1
  
Acceptar la cessió gratuïta de la propietat realitzada per l'Ajuntament de Paterna de l'immoble situat al polígon Accés Ademús, barri de la Coma, d'aquesta població, la descripció del qual és la següent:
  
Parcel·la de terreny número 34, de forma regular en el terme municipal de Paterna, pertanyent al polígon Accés Ademús, integrada en el PERI Mas del Rosari, amb una extensió superficial de mil vint metres quadrats (1.020 m²), destinat a equipament sanitari.
  
Confronta per davant o nord, amb el carrer de Silla, zona verda en mig; fons o sud, prolongació del carrer del Puig; est, parcel·la 35 i plaça de Puçol; i entrant o oest, prolongació del carrer de Bocairent.
  
Consta inscrit en el Registre de la Propietat de Paterna al tom 1.311, llibre 273, foli 83, finca 33.239. Inscripcions primera i segona.
  
Valoració: dos milions vuit-centes cinquanta-sis mil pessetes (2.856.000 PTA).
  
Referència cadastral: 0777931
  
Sense càrregues llevat d'afeccions i limitacions.
  
Article 2
  
La cessió gratuïta realitzada per l'Ajuntament de Paterna s'efectua amb la condició de destinar l'immoble a la construcció d'un consultori auxiliar o qualsevol ús sanitari públic que determine la Conselleria de Sanitat. La construcció s'haurà de realitzar en el termini de cinc anys i mantenir-ne la destinació assenyalada durant els 30 anys següents.
  
Article 3
  
Elevar a escriptura pública la cessió i acceptació de l'immoble, totes les despeses d'aquesta seran a càrrec de la Generalitat Valenciana.
  
Article 4
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.
  
DISPOSICIÓ FINAL
  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.
  
València, 5 d'octubre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia i Hisenda,
  
VICENTE RAMBLA MOMPLET


Còpia Permalink ELI